KLASA: 990-01/25-01/01

URBROJ: 2170-157-002-02-25-1

Rijeka, 29. siječanj 2025.

**Fakultet za matematiku Sveučilišta u Rijeci**

Dana 29. siječnja 2025 godine objavljuje

**NATJEČAJ**

za mobilnost nastavnog osoblja radi **stručnog usavršavanja**

u akademskoj godini 2024./2025.

u okviru **programa Erasmus+ suradnja s partnerskim zemljama KA171**

**A Opći uvjeti Natječaja**

Fakultet za matematiku Sveučilišta u Rijeci objavljuje Natječaj za izbor kandidata iz nastavnog osoblja Fakulteta prirodoslovno-matematičkih i odgojnih znanosti (FPMOZ) Sveučilišta u Mostaru, Bosna i Hercegovina, kojem će se dodijeliti financijska potpora za stručno usavršavanje na Fakultetu za matematiku Sveučilišta u Rijeci, u okviru Erasmus+ programa (KA171).

Broj financijskih potpora koje će Sveučilište u Rijeci (Erasmus+ program KA171) dodijeliti za mobilnost nastavnog osoblja je:

* Jedna potpora za boravak u trajanju od najviše 14 dana i paušalni trošak puta (određeno od strane Europske komisije) na Fakultetu za matematiku Sveučilišta u Rijeci

Stručno usavršavanje može uključivati nekoliko vrsta aktivnosti:

* pohađanje strukturiranog tečaja ili radionice usmjerenog na profesionalne potrebe sudionika te;
* zajednički rad na znanstvenom projektu.

Mobilnost mora biti organizirana i provedena isključivo u razdoblju **od 15.2.2025. do 31.7.2025.**

Detaljnije informacije o Erasmusu mogu se pronaći na mrežnim stranicama Agencije za mobilnost i programe EU ([www.mobilnost.hr](http://www.mobilnost.hr)).

**Rok za prijavu: do 11.2.2025.**

**B Uvjeti za pristup**

Kandidati/kandidatkinje moraju zadovoljavati sljedeće uvjete:

1. Biti članovi nastavnog (osobe u znanstveno-nastavnim zvanjima te u suradničkim zvanjima asistenata kao i znanstveni novaci koji su uključeni u izvedbu nastave) osoblja Sveučilišta u Mostaru;
2. Imati suglasnost neposrednog rukovoditelja o odsustvu kandidata/kandidatkinje s radnog mjesta.

**C Kriteriji za izbor kandidata/kandidatkinja**

1. Potpuno i ispravno ispunjen **Obrazac za plan usavršavanja** (Erasmus staff training mobility/work programme) te kompletna dokumentacija tražena Natječajem.
2. Kvaliteta i sadržaj Plana usavršavanja (dužina boravka u skladu s opsegom aktivnosti koje će se provesti, korist za daljnji rad na matičnoj ustanovi).

**D Postupak prijave**

Sve dokumente tražene Natječajem potrebno je dostaviti na email adresu izv. prof. dr. sc. Bojana Crnkovića: bojan.crnkovic@math.uniri.hr.

Prijave na natječaj zaprimaju se zaključno do **11.2.2025.**

**Nepotpune i nepravodobno podnesene prijave neće se razmatrati.**

**E Objava rezultata Natječaja**

**Konačni rezultati Natječaja** objavit će se na mrežnim stranicama www.math.uniri.hr

Odbijeni kandidati/kandidatkinje bit će o razlozima odbijanja obaviješteni pismenim putem.

Prijavom na Natječaj kandidati/kandidatkinje pristaju da se njihovo ime objavi na popisu izabranih/odbijenih kandidata ili na listi čekanja.

**F Financijska potpora**

Za izračun financijske potpore za svaku pojedinačnu osobu uzimaju se u obzir troškovi života (za radne dane provedene na mobilnosti uključujući 2 dana provedena na putu) i putni troškovi određeni od strane Europske komisije.

**G Prijavna dokumentacija:**

OBAVEZNI DOKUMENTI

* Ispunjen Obrazac za plan usavršavanja, potpisan od strane kandidata.
* Preslika osobne iskaznice ili važeće putne isprave;
* Potpisana i ovjerena suglasnog rektora/dekana/pročelnika o odsustvu kandidata/kandidatkinje s radnog mjesta;
* Dokaz o zaposlenju na Sveučilištu u Mostaru iz kojeg je vidljivo da kandidat/kandidatkinja ima sklopljen ugovor o radu / ugovor o djelu te da mu ugovor važi, odnosno da će važiti, za cjelokupno vrijeme trajanja boravka na inozemnoj ustanovi.

**H Materijali:**

- Obrazac za plan usavršavanja.